Παιδική – Νεανική Χορωδία Δήμου Ηρακλείου (Π.Ν.Χ.)
Διεύθυνση: Κατερίνα Τζαγκαράκη - Πιάνο: Γιώργος Καλούτσης
Η Παιδική Χορωδία Δήμου Ηρακλείου ιδρύθηκε το 1986 υπό τη διεύθυνση της κυρίας Τζαγκαράκη και με πιανίστα τον κ. Γιώργο Καλούτση. 
Από το 1992 η χορωδία μετασχηματίστηκε σε τετράφωνη Παιδική Νεανική, με στόχο ένα πιο σύγχρονο και προοδευτικό ρεπερτόριο, διατηρώντας πάντα την κλασσική μουσική παιδεία.
Σκοπός είναι η καλλιέργεια των παιδιών από την τρυφερή ηλικία των 7-8 ετών με τη σοβαρή και επίμονη εργασία που υπαγορεύει η αγάπη για τη μουσική.  
Η Παιδική και Νεανική Χορωδία είναι ένα σχολειό που το στηρίζουν εθελοντικά οι γονείς έχοντας στο πλάι την ακούραστη εξαίσια παιδαγωγό  και έμπειρη μουσικό, τη μαέστρο κα Κατερίνα Τζαγκαράκη. 
Τα παιδιά που ανήκουν σ’ αυτήν την ομάδα κοινωνικοποιούνται και αντλούν ηθικές αξίες αποκομίζοντας ταυτόχρονα μια διαφορετική προσέγγιση της μουσικής και του τραγουδιού από αυτήν που συνήθως  προβάλλεται από τα Μ.Μ.Ε. 
Η Παιδική και Νεανική Χορωδία ανανεώνεται συνεχώς με και καινούργια παιδιά και από το «φυτώριο» της έχουν βγει χορωδοί και διακεκριμένοι σολίστες με καριέρα στο εξωτερικό και την Ελλάδα π.χ. Μυρτώ Γεωργιάδου, Γιάννης Ιδομενέως, Μανόλης Παπαδάκης, Κρυσταλία Σπηλιανάκη, Βαγγέλης Αγγελάκης, Αριάνα Γεωργαντοπούλου, Μαρί Κλινάκη, Μαρία Δρούλου  Κατερίνα Δοξαστάκη, κ.α.
Κάθε χρόνο η Π&Ν χορωδία λαμβάνει μέρος σε πολλές συναυλίες σε τοπικό επίπεδο, σε εθνικό επίπεδο, αλλά και στο εξωτερικό. Μετά από προσκλήσεις χορωδιών και φορέων του εξωτερικού η Π&Ν έχει εκπροσωπήσει το Δήμο Ηρακλείου και έχει επισκεφθεί χώρες όπως: Τσεχία, Γαλλία, Σουηδία, Δανία, Γερμανία, Αυστρία, Ιταλία, δίνοντας συναυλίες και αποκομίζοντας πάντα τα καλύτερα σχόλια.  

Παιδική – Νεανική Χορωδία Δήμου Ιεράπετρας
Διεύθυνση: Σουζάννε  Χαλκιά
Η ΠΑΙΔΙΚΗ ΧΟΡΩΔΙΑ ΔΗΜΟΥ ΙΕΡΑΠΕΤΡΑΣ συμπληρώνει φέτος 25  χρόνια ζωής! Προσπαθώ να φέρω στη μνήμη μου όλα τα παιδιά, που έχουν περάσει από τη χορωδία, να μετρήσω όλες τις συναυλίες που έχουμε δώσει, να θυμηθώ τους μουσικούς-συνεργάτες μας και τα μουσικά σύνολα ( χορωδίες και ορχήστρες ), με τα οποία έχουμε συνεργαστεί, να αναπολήσω όλες τις πόλεις και τα χωριά που έχουμε επισκεφτεί…, μού είναι πολύ δύσκολο! Ήταν τόσα πολλά παιδιά, τόσοι συνεργάτες και τόσα τα μέρη που πήγαμε! Σε όλους αυτούς ένα μεγάλο και θερμό ευχαριστώ μέσα από την ψυχή μου! Χίλιες ευχαριστίες και στο Δήμο Ιεράπετρας, που μας έχει αγκαλιάσει όλα αυτά τα χρόνια με την υλική και ηθική του συμπαράσταση!
Γιορτάζουμε την επέτειό μας με μια μουσική συνάντηση με δυο σημαντικά σύνολα με έδρα το Ηράκλειο, που μάς είναι γνώριμα από παλιά. Θέλω να ευχαριστήσω θερμά τους άξιους διευθυντές για αυτήν την συνεργασία, που σημαίνει πάλι ένας σημαντικός σταθμός στην πορεία της χορωδίας!

Κρητική Συμφωνική Ορχήστρα Νέων ( ΚΣΟΝ )
Διεύθυνση: Νίκος Αντωνακάκης
Το Φθινόπωρο του 2006 ξεκίνησε τη λειτουργία της η Κρητική Συμφωνική Ορχήστρας Νέων. Έχει αγκαλιαστεί από τη νεολαία της Κρήτης δίνοντας πολλές συναυλίες σε πόλεις της και στη Σαντορίνη. Αποτελείται από  νέους,  που τους ενώνει η αγάπη για την ορχηστρική τέχνη. 
Πρόθεση μας στο εργαστήριο-ορχήστρα που δημιουργήσαμε ήταν να εγκαινιάσουμε ένα διάλογο της νεολαίας με τα συμφωνικά ακούσματα, να κάνουμε έστω ένα βήμα μπροστά και να βρούμε ένα κοινό έδαφος έκφρασης με τους εκκολαπτόμενους μουσικούς.
Η θεμελιώδης αρχή της ορχήστρας είναι αρκετά απλή: από τη στιγμή που οι νεαροί μουσικοί συμφωνούν και παίζουν έστω και μία νότα μαζί και οργανώνουν έναν διάλογο στο πλαίσιο της μουσικής, τότε ο συνηθισμένος προφορικός διάλογος τους, μπαίνει σε άλλη διάσταση.
Κάθε μέλος της ορχήστρας με τη συμμετοχή του στο εργαστήριο-ορχήστρα επιδεικνύει αξιοσημείωτο βαθμό θάρρους, κατανόησης και οραματισμού. Μας αρέσει να σκεφτόμαστε όλους αυτούς τους νέους και τις νέες ως πρωτοπόρους ενός νέου τρόπου σκέψης για τη πατρίδα μας.  
Η Κρητική Συμφωνική Ορχήστρα Νέων αποτελεί τμήμα της Κρητικής Συμφωνικής Ορχήστρας, σωματείου μη κερδοσκοπικού χαρακτήρα, που δραστηριοποιείται από το θέρος του 2004.

Π Ρ Ο Γ Ρ Α Μ Μ Α
Α΄ μέρος: Παιδική-Νεανική Χορωδία Δήμου Ηρακλείου & Ιεράπετρας
Κρητική Συμφωνική Ορχήστρα Νέων
Διεύθυνση: Νίκος Αντωνακάκης

1.  Κάλαντα Χριστουγέννων
2. Ελάτε πιστοί – O come all ye faithful
Λατινικός Ύμνος ( 18ος αιώνας )
3. Ένα άστρο λαμπρό
Παραδοσιακό  Αγγλίας
4. Οι ποιμένες γονατίζουν – Hark the herald Angels sing
F. Mendelssohn-Bartholdy ( 1809 – 1847 )
5. Ο μικρός τυμπανιστής
H. Onorati / H. Simeone

Β’ μέρος:  Παιδική-Νεανική  Χορωδία Δήμου Ιεράπετρας
Διεύθυνση: Σουζάννε Χαλικιά

6. Χριστουγεννιάτικο κοντσέρτο
J. Vierdank( 1610 – 1646 )
      σόλο: Μαργαρίτα Δεμάγκου-Παπαευαγγέλου,  Μαριάμ Ρουχάτζε
7. Ring Christmas bells
M. Leontovich ( 1877 – 1921 )
8. Mary had a baby
Gospel
σόλο: Ραφαέλα Παπαδάκη            πιάνο: Γιάννης Χατζάκης
9. Happy Christmas ( War is over )
J. Lennon / Y. Ono
σόλο: Ελέσα Ντελή                   πιάνο: Γιάννης Χατζάκης
10.  Χριστουγεννιάτικο στολίδι
Α. Χριστοφορίδου
11. Χριστούγεννα – Χριστούγεννα
Α. Χριστοφορίδου

Γ’ μέρος:  Παιδική-Νεανική Χορωδία Δήμου Ηρακλείου
Διεύθυνση:  Κατερίνα Τζαγκαράκη

12. Σήμερα στη Βηθλεέμ
G.F. Handel
13. Gloria
Παραδοσιακό Γερμανίας
14. Οι τρείς Σοφοί Μάγοι
Παραδοσιακό Ισπανίας
15. Maria Wienenlied – Το νανούρισμα της Μαρίας
Max Reger
16. Έναστρη Νύχτα
W.A. Mozart
17. Noel – Χριστός Σωτήρ
Α.D. Adam

Δ’ μέρος: Παιδική-Νεανική Χορωδία Δήμου Ηρακλείου & Ιεράπετρας
Κρητική Συμφωνική Ορχήστρα Νέων
Διεύθυνση: Νίκος Αντωνακάκης

18. The Snowman – Walking in the Air
H. Blake
19. Άγια Νύχτα
Fr. Gruber ( 1787 – 1863 )
20. We three Kings
J.H. Hopkins
21. We wish you a merry Christmas
Παραδοσιακό Αγγλίας
22. Once in Royal David’s city
H.J. Gauntlet
23. Τρίγωνα κάλαντα
J. Pierpont ( 1822 – 1893 )
24. While shepherds watched
Ψαλμός 1592
25. Halleluja - από το ορατόριο «Ο Μεσσίας» 
G. F. Handel ( 1685 – 1759 )